‘Afrikaans is Groot’ nie vanjaar in KaapstadAfrikaans is Groot is terug. (Foto: verskaf) Die Afrikaans is Groot-musiekkonsert (AiG) gaan nie vanjaar in Kaapstad plaasvind nie omdat dit vir die organiseerders nie finansieel haalbaar is nie. Dié skouspelagtige musiekkonsert word gewoonlik jaarliks in die GrandWest Arena aangebied. Die organiseerders het Dinsdag gesê die span is besig om die nodige borgskappe te verseker om die konsert weer in die toekoms in die Moederstad aan te bied. “Ons is saam met julle hartseer hieroor en ons kan nie wag om eendag weer AiG-Kaapstad aan te kondig nie,” sê die organiseerders. ’n Buitelugfees, genaamd GrootJol, sal wel op 1 April by Meerendal gehou word. AiG gaan egter soos beplan voort in Pretoria. Die konserte vind op 24 tot 26 November en 1 tot 3 Desember in die SunBet Arena in Times Square plaas. Kaartjies kan vanaf 28 Maart gekoop word.